MTLS พุ่งเกือบ 6% อัพไซด์เกิน 50% เก็งกำไร Q3 นิวไฮ-ซื้อเป้าถัดไป 25 บ.
MTLS พุ่งเกือบ 6% อัพไซด์เกิน 50% เก็งกำไร Q3 นิวไฮ-ซื้อเป้าถัดไป 25 บ.ทั้งนี้ราคาปิดตลาดรอบเช้าอยู่ที่ 16.40 บาท บวก 0.80 บาทหรือเพิ่มขึ้น 5.13% มูลค่าซื้อขาย 409.39 ล้านบาท
14 ต.ค. 2558

ผู้สื่อข่าวรายงานว่า ราคาหุ้นบริษัท เมืองไทย ลิสซิ่ง จำกัด (มหาชน) หรือ MTLS ปิดตลาดรอบเช้าอยู่ที่ 16.40 บาท บวก 0.80 บาทหรือเพิ่มขึ้น 5.13% มูลค่าซื้อขาย 409.39 ล้านบาท โดยเปิดตลาดที่ 15.50 บาท ระหว่างวันราคามีการปรับตัวขึ้นแตะระดับสูงสุดที่ 16.40 บาท ขณะที่ดัชนีหุ้นไทยปิดตลาดภาคเช้าที่ 1,409.76 จุด บวก 3.07 จุด หรือ 0.22% มูลค่าซื้อขายที่ 16,441.64 ล้านบาท
 
โดยบล.ฟินันเซีย ไซรัส แนะนำ “BUY” MTLS ราคาเป้าหมาย 25.00 บาท คาดการณ์กำไรไตรมาส 3/15 ทำ New High ที่ 206 ล้านบาท เพิ่มขึ้น 12.4% จากไตรมาสก่อนและเพิ่มขึ้น 48.3% จากปีก่อนตามการเติบโตของสินเชื่อที่ก้าวกระโดด
ด้านคุณภาพสินเชื่อยังอยู่ในเกณฑ์ที่ดีทำให้มีความเป็นไปได้ว่า MTLS อาจไม่จำเป็นต้องตั้งสำรองฯเพิ่มเติมในไตรมาสนี้ อย่างไรก็ตามเนื่องจากการชะลอตัวของเศรษฐกิจตั้งแต่ต้นปีทำให้สินเชื่อเร่งตัวได้ไม่ดีนัก อีกทั้งการเร่งเปิดสาขาทำให้ค่าใช้จ่ายในการบริหารสูงกว่าคาด ทำให้ปรับลดประมาณการกำไรปีนี้ลงและประมาณการปี 2016 ที่ 1.1 พันล้านบาท